**KOKELAAN OHJE: SÄHKÖINEN YO-KOEPÄIVÄ** (versio 7.2.2025)

***Tarkista, missä tilassa sinun kokeesi järjestetään ja mihin kellonaikaan sinun on oltava paikalla!***

**Kokeeseen valmistautuminen**

* Tiedät, millä koneella suoritat kokeen. Koulu ei lainaa koneita: kokeessa käytetään kannettavia tietokoneita, tabletit eivät käy. Koneessa on USB-portti. 1 portti riittää, jos koneessa on ethernet-liitäntä. Jos ei ole, tarvitaan kaksi usb-porttia, koska Abitti-tikkua ei saa kytkeä sovittimeen. Näytön on oltava alle 18 tuumaa.
* koneesi akku on ladattu ja kone **on kokonaan sammutettu**, kun tulet kokeeseen. Kokeile koneen käynnistämistä edellisenä iltana ja sammuta se kokonaan (ei lepotila).
* Sinulla on tarvittavat oheislaitteet: virtajohto, langalliset kuulokkeet ja halutessasi langallinen hiiri sekä mahdollinen sovitin esim. MacBook Airiin verkkojohdolle**. Ei saa** olla wifiä tai bluethootia.
* Olet testannut aiemmin abitissa, että kuulokkeet toimivat ja niistä kuuluu ääni.
* Osaat itse kiinnittää kaikki johdot (virtajohto, internetverkkojohto, kuulokkeet, hiiri).
* **Osaat avata koneen käynnistyslaitevalikon ja käynnistää koneen USB-muistitikulta** (ns. boottaus).
* Olet harjoitellut sähköistä yo-koetilannetta Abitilla.
* Olet tutustunut sähköisen kokeen yleisohjeisiin: https://digabi.fi/opiskelija/
* Olet tutustunut etukäteen aineesi vanhoihin yo-kokeisiin esim. YLE:n abitreeneissä
* Osaat käyttää kokeessa tarvittavia ohjelmia (esim. LibreOffice, työpöydän nimi Digabi).
* Osaat tehdä Abitti-**järjestelmässä kuvankaappauksen tietokoneen näytöltä.**

**Kokeeseen tullessa LAITA KAIKKI EVÄÄT, TIETOKONE+VIRTAJOHTO YMS. VALMIIKSI JO KOTONA.**

* Ota mukaan
	+ henkilöllisyystodistus (esim. passi tai ajokortti, ulkomaalainen passi + esim. kela-kortti; hetu)
	+ tietokone ja oheislaitteet (virtajohto, mahdollinen sovitin esim. MacBook Airiin, langalliset kuulokkeet, halutessasi langallinen hiiri; näissä ei saa olla wifi- tai bluethoot-mahdollisuutta)
	+ kirjoitusvälineet
	+ eväät, oma juomapullo ja **hajusteeton** käsidesi (tätä on edelleen hyvä käyttää)
* Kokeeseen on kiellettyä tuoda
	+ **mitään yhteydenpitovälineitä tai elektronisia laitteita,** eikä mitään kelloja (kännykät, älykellot, älysormukset yms.)
	+ omia papereita (ei edes nenäliinoja)
	+ peittäviä koteloita/kääreitä
	+ tekstiä sisältäviä eväspaketteja tai tekstitystä vaatteissa
	+ sitrushedelmät, pähkinät ja voimakkaat hajusteet ovat myös kiellettyjä
* Jätä laukku ja ulkovaatteet pukuhuonetilaan.
* Jos sinulla on kello, lompakko, älysormus ja kännykkä mukana, sulje kännykkä kokonaan ja laita se lompakon sekä kellon yms. kanssa läpinäkyvään, SELVÄSTI nimelläsi varustettuun pussiin. Ne kerätään koriin ja valvoja/vahtimestari toimittaa pussit koulun kansliaan tai muuhun ilmoitettuun tilaan.
* **Koulu ei vastaa opiskelijan tavaroista pukuhuonetiloissa eikä koulun kansliassa, joten jätä arvotavarat kotiin**.
* Kun lähdet kokeesta, nouda itse kaikki tavarasi ilmoitetusta paikasta.

**Koetilassa**

1. Koetilaan mennään saapumisjärjestyksessä ja eväät tarkistetaan ovella. **Pidä eväspussi esillä ja avaa koneesi näyttö.**
2. Valvoja ohjaa sinut oikealle paikalle tai kertoo paikkasi numeron (salit). Pöydällä on numerolappu.
3. Laita henkilöllisyystodistus näkyvälle paikalle pöydällesi.
4. Tarkista, että paikallesi on jaettu USB-muisti ja suttupaperia. Viittaa valvojalle, mikäli nämä puuttuvat.
5. Kiinnitä kaikki johdot (virta- ja verkkojohto, kuulokkeet, hiiri).
6. Käynnistä koneesi USB-muistitikulta (boottaus). Älä kirjaudu kokeeseen!
7. Tee äänitesti, joka käynnistyy automaattisesti. Jos ääni ei kuulu, viittaa valvoja paikalle.
8. Kun **saat I-valvojalta luvan**, syötä koejärjestelmään etu- ja sukunimesi sekä henkilötunnuksesi.
9. Koejärjestelmä tarjoaa sinulle oikeaa koetta: tarkista, että näin on. Jos tiedot puuttuvat tai ovat virheelliset, pyydä valvoja luoksesi. Mikäli koetietosi puuttuvat, valitse **oikea koe** (esim. kielten eri kokeet, eri reaaliaineiden kokeet, erityisryhmän koe). Ole tässä huolellinen!
10. Valvoja tulee tarkistamaan henkilöllisyytesi ja antaa tarvittavat koodit (avainluku ja vahvistuskoodi).
11. I-valvoja antaa kokeeseen liittyviä yleisohjeita – kuuntele tarkasti, kuinka toimia.
12. **Kun saat luvan**, aloita koe. Kun I-valvoja julistaa kokeen alkaneeksi, sinulla on 6 tuntia aikaa kokeen tekemiseen. Esim. jos koe alkaa klo 9.10, koe päättyy klo 15.10. Kokeesta saa poistua klo 12 jälkeen. Seuraa ajan kulumista **koetilan seinällä olevasta kellosta**, ei tietokoneen kellosta.

**HUOM! Valvojat eivät saa neuvoa tietokoneen tai käyttöjärjestelmän käytössä kokeen aikana. He eivät myöskään saa neuvoa koetehtäviin liittyvissä asioissa. Teknisissä ongelmissa pyydä valvoja luoksesi.**

**Kokeen aikana**

* **Koetehtävät** näkyvät selainikkunassa, lue ne huolellisesti.
* **Noudata vastausohjeita tarkasti** (esim. kysymysten määrä ja pituus ja vaihtoehtoiset tehtävät eri osioissa).
* Voit tehdä muistiinpanoja ja luonnostella vastauksiasi muistiinpanopaperille. Kirjoita jokaiseen käyttämääsi paperiin nimesi ja henkilötunnuksesi.
* Kysymysten **tausta-aineistot** aukeavat omalle välilehdelleen *”Avaa aineisto*”-painikkeella. Voit liikkua *Aineisto* ja *Sähköinen koe* ­välilehtien välillä. Voit myös asettaa välilehdet vierekkäin tietokoneen näytölle. Mikäli koetehtävät ”hukkuvat”, näpäytä selain-painiketta (maapallo). Älä pidä montaa ikkunaa yhtä aikaa auki.
* Joitakin ohjeita koeympäristön käyttöön löydät Abitista YTL-valikko (vasen yläkulma) > Koe > Aineisto > Koeympäristön ohjeet. Täällä on myös mahdollisuus valita taustamusiikkia.
* **Äänenvoimakkuutta** voit säätää kokeen aikana tarvittaessa näytön yläreunasta. (kuulokesymboli)
* Kirjoita vastaukset **vastauskenttiin**,jotka ovat *Sähköinen koe* ­välilehdellä kysymysten yhteydessä. Vastauskenttä suurenee automaattisesti kirjoittaessa.
* Koejärjestelmä **tallentaa vastauskentän** vastauksesi automaattisesti.
* **Jos haluat liittää** vastaukseesi jollakin apuohjelmalla tekemäsi havainnollistuksen (esim. taulukko LibreOfficella), ota siitä **kuvankaappaus** ja liitä se vastauskenttään.
* **Apuohjelmilla tehdyt tiedostot täytyy tallentaa itse työpöydälle** nimeltään digabi, **ja siirtää vastauskenttään.** Apuohjelmilla tehdyt tiedostot eivät siis tallennu automaattisesti kuten vastauskenttien vastaukset *Sähköinen koe* ­välilehdellä.
* **Jos haluat wc:hen**, kytke näytönsäästäjä päälle klikkaamalla lukon kuvaa näytön yläreunassa ja laske näyttöä hieman alas (ei kokonaan alas). Ota katsekontakti valvojaan. Kun valvoja antaa luvan, voit lähteä kohti valvojaa. Joissain tiloissa saattaa olla käytössä vuoronumerojärjestelmä, jolloin nostat pöydällä olevan numerolapun ja valvoja kirjaa vuorosi fläppitaululle.
* **Jos tarvitset jotain** **muuta** (esim. lisää paperia, lääkkeitä tms.), **viittaa**, ja valvoja tulee luoksesi.

**Jos tulee ongelmia**

* Jos koejärjestelmä ilmoittaa, että yhteys palvelimeen on poikki (ilmoitus näkyy ensin näytön yläreunassa oikealla), odota rauhassa puolisen minuuttia. Jos yhteys ei palaa, viittaa valvoja paikalle.
* Jos koneesi sammuu, jumiutuu tai kohtaat muita ongelmia, viittaa valvoja paikalle. Vaikka koneesi jouduttaisiin käynnistämään uudelleen/vaihtamaan, vastauksesi ovat tallessa ja voit jatkaa suoritustasi siitä mihin jäit.
* Teknisten ongelmien selvittelyyn kulunut aika hyvitetään sinulle.

**Kokeen päättäminen**

1. **Lue vielä kerran** kokeen ohjeet ja tarkista, että **olet vastannut oikeaan määrään kysymyksiä,** eikä muissa vastauskentissä ole merkintöjä (lasketaan vastauksiksi)
2. **Päätä** koe napsauttamalla *Sähköinen koe* ­välilehden alareunassa olevaa painiketta *”Siirry kokeen päättämiseen”*.
3. Kun olet lopettanut kokeen, sammuta koejärjestelmä klikkaamalla näytön oikeassa ylänurkassa olevaa virtakytkinkuvaketta. Irrotettuasi lähiverkkokaapelin koneestasi, nosta se pöydälle.
4. **Palauta muistiinpanopaperit, kokelaslappu ja USB-muisti** **I-valvojalle ja todista henkilöllisyytesi**. I-valvoja merkitsee poistumisajan pöytäkirjaan. Vain yksi kokelas kerrallaan. Odota paikallasi vuoroasi.
5. Ota tietokoneesi ja kaikki oheislaitteet mukaasi ja poistu kokeesta. Nouda tavarasi.

**YO-kokeen tulokset:** Alustavista koetuloksista ilmoitetaan kokelaille viikon/kahden viikon kuluttua koepäivästä. YTL:n sensorit vastaavat lopullisesta arvioinnista, joka valmistuu n. 1½ kuukauden kuluttua kokeiden päättymisestä. Näet wilmasta alustavan arvioinnin sekä lopullisen arvioinnin päätyttyä näet vastauksesi OmaOpintopolku-palvelussa.